Հասմիկ Հոխանյան

Հասմիկ Իլյիչի Հոխանյան (), հայ նկարչուհի։

Կենսագրություն 
Ծնվել է 1989 թվականին Աբովյան քաղաքում։ 2001-2006 թվականներին նկարչական կրթություն ստացել է տեղի TBM (Վրձնի պատանի վարպետներ) նկարչական ստուդիայում՝ Ժորա Բարսեղյանի ղեկավարությամբ։ 2006-2010 թվականներին ուսանել է Երևանի գեղարվեստի պետական ակադեմիայի գրաֆիկայի բաժնում, գերազանցությամբ ավարտել է՝ ստանալով բակալավրի աստիճան։ Ուսանողական տարիներին մասնակցել է ինչպես միջբուհական, այնպես էլ հանրապետական ցուցահանդես-մրցույթներին և զբաղեցրել առաջին հորիզոնականներ։ Ավարտելուց հետո մասնակցել է բազմաթիվ ցուցահանդեսների Հայաստանում և Վրաստանում (Հայ-Վրացական սիմպոզիում, 2011 թվական)։
Հասմիկ Հոխանյանը զբաղվում է նաև գրական գործունեությամբ։ Նրա աշխատանքները ներկայացված են «Գրական կամուրջ» և «Գրական ակումբ» կայքերում։ 2013 թվականին տպագրվել է «17 անուն» անթոլոգիայում և «Կայարան» տարեգրքում։ 
2013-2018 թվականներին դասավանդել է «Ես կարող եմ» նկարչության արվեստանոցում, որը Հայաստանում առաջինն էր կոչված իրագործելու մեծահասակների նկարել սովորելու երազանքը։ Նախագծի շրջանակներում մեծ ուշադրություն է դարձրել մոդեռն և ժամանակակից արվեստագետների ներկայացմանը՝ պրեզենտացիա-դասախոսությունների միջոցով։ Գործունեության շրջանակներում կազմակերպել է նաև վարպետության դասեր հայ ժամանակակից նկարիչների հետ։ 2016 թվականին ստացավ հրավեր աշխատելու Աբովյանի բազմագործառութային պետական քոլեջում։ 2019 թվականին, շուրջ 50 արվեստագետների հետ մասնակցեց ԿԳՄՍՆ-ի կողմից նախաձեռնած «Քո արվեստը դպրոցում» նախագծին, որի շրջանակներում ՀՀ բոլոր մարզերում (30 դպրոցում) աշակերտներին ծանոթացրեց հայ ժամանակակից արվեստի ամենավառ ներկայացուցիչներին։

Ցուցահանդեսներ 
 2014 թվական- «Ժամանակի նկարչությունը» շարք, առաջին անհատական ցուցահանդես, «Էօն» անտիսրճարան։

Խմբակային ցուցահանդեսներ 

 2003 թվական- «Վրձնի պատանի վարպետներ» նկարչական դպրոցի խմբակային ցուցահանդես, Աբովյանի երաժշտական դպրոց
 2003 թվական- «Լոռվա բնաշխարհը», «Վրձնի պատանի վարպետներ» նկարչական դպրոցի բացօթյա խմբակային ցուցահանդես, Լոռի
 2003 թվական- Ցուցահանդես-մրցույթ՝ նվիրված Գարեգին Բ Ամենայն Հայոց Կաթողիկոսի օծման և գահակալման չորրորդ տարեդարձին, Արաբկիրի հայորդաց տուն
 2004 թվական- «Վրձնի պատանի վարպետներ» նկարչական դպրոցի խմբակային ցուցահանդես, Աբովյանի երաժշտական դպրոց
 2005 թվական- «Վրձնի պատանի վարպետներ» նկարչական դպրոցի խմբակային ցուցահանդես, Աբովյանի բարեկամության թանգարան 
 2007 թվական- Դիլիջանյան էտյուդների ցուցահանդես, Ալբերտ և Թովե Բոյաջյան ցուցասրահ
 2008 թվական- Խմբակային ցուցահանդես, Ալբերտ և Թովե Բոյաջյան ցուցասրահ 
 2008 թվական- «Երիտասարդ ոգու դեգերումներ», Մոսկվա կինոթատրոն
 2008 թվական- Հագուստի ցուցադրմանը զուգահեռ ցուցահանդես, Կամերային տուն 
 2009 թվական- Սուրբ Սարգսի տոնին նվիրված ցուցահանդես, Հովհաննես Թումանյանի տուն-թանգարան
 2009 թվական- Ցուցահանդես-մրցույթ, Հայաստանի նկարիչների միություն
 2009 թվական- «Մի կտոր կրակ» եռօրյա ցուցահանդես-փառատոն, Հայաստանի նկարիչների միություն
 2010 թվական- Ցուցահանդես՝ նվիրված կանանց միջազգային օրվան, ՄԱԿ-ի հայաստանյան գրասենյակ
 2011 թվական- Հայ-վրացական սիմպոզիում, Երևանի սիրահարների այգի
 2011 թվական- Հայ-վրացական սիմպոզիումի եզրափակիչ փուլ, Նարեկացի արվեստի միություն
 2011 թվական- «Ճանապարհ դեպի արվեստի աշխարհ», Հայաստանի ազգային պատկերասրահի Մարտունու մասնաճյուղ
 2011 թվական- Հայ-վրացական սիմպոզիում Թբիլիսիում, Թբիլիսիի գեղարվեստի պետական ակադեմիայի ցուցասրահ
 2011 թվական- «Մի կտոր կրակ», Հայաստանի նկարիչների միություն
 2012 թվական- Նկարիչների միության 80- ամյակին նվիրված հանրապետական ցուցահանդես, Հայաստանի նկարիչների միություն
 2013 թվական- Կին ստեղծագործողների գարնանային ցուցահանդես, Երևանի քաղաքապետարանի ՀայԱրտ մշակութային կենտրոն
 2013 թվական- «Տարվա եղանակները», ՀՀ ազգային պատկերասրահի Մարտունու մասնաճյուղ
 2013 թվական- «Գրաֆիկա, քանդակ» հանրապետական ցուցահանդես, Հայաստանի նկարիչների միություն
 2013 թվական- «Լաստիվեր» երիտասարդական մրցույթ ցուցահանդես, Հայաստանի նկարիչների միություն
 2014 թվական- «Կարկատված բարեկեցություն», «Արտ ֆեստ» փառատոն, Կամերային տուն
 2014 թվական- «Ակվարել-պաստել» հանրապետական ցուցահանդես, Հայաստանի նկարիչների միություն
 2015 թվական- «Գրաֆիկա» հանրապետական ցուցահանդես / «Հավերժ աշուն», Հայաստանի նկարիչների միություն
 2015 թվական- «Գեղարվեստի ակադեմիայի 70-ամյակին նվիրված ցուցահանդես» / «Գիշերային հեքիաթ», Հայաստանի նկարիչների միություն
 2016 թվական- Հայաստանի նկարիչների միություն / «Սպասում»
 2018 թվական- 4-րդ միջազգային «ԱՐՎԵՍՏ ԷՔՍՊՈ-18» (4th international ARVEST EXPO ՛18) Երևան, Հայաստան / «Անձրևանոցը», «Հանդիպում», «Ամբողջացում», «Զրույց»
2019 թվականի մարտի 5 - Հայաստանի նկարիչների միություն «Գարնանային հանրապետական ցուցահանդես» /«Գյումրի »
2019 թվականի մայիսի 28-  ՆՓԱԿ 5-րդ միջազգային ԱՐՎԵՍՏ ԷՔՍՊՈ-19/  «Գյումրի», «Գեղարդ», «Պռոշյան փ. », «Ռեզո Գաբրիաձեի անվան Թբիլիսիի պետական տիկնիկային թատրոն»
2019 թվականի նոյեմբերի 30- Աբովյանի պետական քոլեջ «Կոտայքի մարզի գեղանկարիչների ցուցահանդես » /«Գեղարդ», «Ռեզո Գաբրիաձեի անվան Թբիլիսիի պետական տիկնիկային թատրոն»
2020 թվականի սեպտեմբերի 5- «Սթիլ» գրաֆիկայի թանգարան, Գյումրի, «Գարնանային ցուցահանդես» /«Լապտերների փողոց» շարք` բաղկացած 3 աշխատանքից
2021 թվականի մայիսի 22- «Սթիլ» գրաֆիկայի թանգարան, Գյումրի, «Վերադարձ դեպի ապագա» / «Ծաղկային հրավառություն» շարք` բաղկացած 3 աշխատանքից
2023 թվականի փետրվարի 17- «Արվեստի դեսպանատուն», Երևան, «Ջրաներկի խմբակային ցուցահանդես» / «Ծաղկային հրավառություն» շարք` բաղկացած 3 աշխատանքից

«Ժամանակի նկարչությունը»

Մանիֆեստ

Ծանոթագրություններ  

Հայ նկարչուհիներ
Երևանի գեղարվեստի պետական ակադեմիայի շրջանավարտներ